
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου της Κοινότητας 
Βριλησσίων (Ν. Αττικής). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Αργυρούπολης (Ν. Αττικής). 2 

.ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται εντός του 


ρυμοτομικού σχεδίου του Δήμου Μοσχάτου και καθορισμός ειδι¬ 
κών όρων και περιορισμών δόμησης αυτού. 3 

Επίσπευση από το Δημόσιο της εφαρμογής του σχεδίου πόλεως στο 
Δήμο Δραπετσώνας - Πειραιά.,. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου της Κοινότητας Βρι- 
λησσίων (Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
ι των συντελεστών δομήσεων εις εμβαδά κατά την εφαρμογή του Ν. 

880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις της παραγράφου ιδ' του άρθρου 23 του Ν. 1558/ 
] 1985 «Κυβέρνηση και Κυβερνητικά όργανα» (Α' 137). 

6 Την από 10.3.1989 (αριθ. πρωτ. 18621/89) αίτηση των Σπό¬ 
ρου και Σοφίας Τσιλιμίγκρα. 

7. Την αριθ. συν. 11 πράξη 173/1988 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 


8. Την αριθ. 2850/6.10.1989 πράξη συναίνεσης συμ/φου Ανθής 
Κρέτση των Σπόρου και Σοφίας Τσιλιμίγκρα κατοίκων Φιλοθέης Αττι¬ 
κής, οι οποίοι έχουν την αποκλειστική κυριότητα του παρακάτω περι- 
γραφομένου ακινήτου. 

9. Την αριθ. 18621/30.10.1989 απόφαση του Υπουργού Περιβάλ¬ 
λοντος, Χωροταξίας και Δημοσιών Έργων για προέγκριση της σχετι¬ 
κής τεχνικής μελέτης, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνόμενο), που βρίσκεται εντός ίου ρυμοτομικού σχεδίου της Κοινότη¬ 
τας Βριλησσίων (Ν. Αττικής) στη θέση «Πάτημα» επί των Ο.Τ. 201- 
203, το οποίο ρυμοτομείται με το από 12.9.74 Δ/γμα (Δ'/238) και 
του οποίου αποκλειστκοί κύριοι είναι οι παραπάνω αιτούντες τη μετα¬ 
φορά συντελεστή Σπύρος και Σοφία Τσιλιμίγκρα, όπως το βαρυνόμενο 
ακίνητο φαίνεται με στοιχεία 57 75 77 78 21 55 54 57, 77 66 69 78 
77, 66 67 68 69 66, 89 15 94 90 89, 93 90 91 92 93, και 90 94^ 
22 91 90 στο σχετικό πρωτότυπο διάγραμμα σε κλίμακα 1:200 που 
έχει θεωρηθεί από τον Προϊστάμενο της Δ/νσης Τοπογραφικών Εφαρ¬ 
μογών με την αριθ. 31608/1990 πράξη του και που αντίτυπό του δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνόμενου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου για το οποίο υφίσταται δικαίωμα μεταφοράς 
συντελεστή δόμησης: 852,99 μ2. 

β) Ποσοστό κάλυψης: 40%. 

γ) Συντελεστής δόμησης: 1. 

δ) Επιτρεπόμενη δόμηση: 852,99 X 1 = 852,99 μ2. 

ε) Μεταφερόμενες δομήσιμες επιφάνειες: 852,99 μ2 ήτοι 341,19 
μ2 από ισόγειο και 511,80 μ2 από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Σπύρου και Σοφίας Τσιλιμίγκρα για εμβαδόν 852,99 μ2 
(341,19 μ2 από ισόγειο και 511,80 από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Αργυρού- 

πολης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως δεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 (παρ. 1)τουΝ. 1558/1985 «Κυβέρ¬ 
νηση και Κυβερνητικά όργανα» (Α' 137). 

6. Τις από 9.6.1989 (αριθ. πρωτ. 39116) και 5.6.1989 (αριθ. 
πρωτ. 39115) αιτήσεις των Βασιλείου-Βασιλικής Κούρτη και Ιωάννου 
X. Λαμπρόπουλου αντίστοιχα. 

7. Την αριθ. 356/1989 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την αριθ. 40382/27.7.1989 απόφαση του Υπουργού Περιβάλ¬ 
λοντος, Χωροταξίας και Δημοσιών Έργων για προέγκριση της σχετι¬ 
κής τεχνικής μελέτης, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης, που εγκρίθηκε με το από 18.8.1988 Π.Δ/γμα (ΦΕΚ 628/Δ - / 
30.8.1988) από το βαρυνόμενο ακίνητο που βρίσκεται εντός του ρυμο¬ 
τομικού σχεδίου Αθηνών επί των οδών Λ. Ριανκούρ, Πάγκα, Γερουλά- 
νου και Αασκαρίδου, ιδιοκτησίας Ιωάννη Λαμπρόπουλου του Χρήστου 
και Σωτηρίου Μπάρλα του Δημητρίου, για το οποίο έχει εκδοθεί ο υπ’ 
αριθ. 491/1988 σχετικός τίτλος δικαιώματος μεταφοράς συντελεστή 
δόμησης, σε άλλο ακίνητο (ωφελούμενο), που βρίσκεται εντός του ρυμο¬ 
τομικού σχεδίου του Δήμου Αργυρούπολης (Ν. Αττικής) και επί των 
οδών Κύπρου 96, ιδιοκτησίας Βασιλείου και Βασιλικής Κούρτη, όπως 
το ωφελούμενο ακίνητο φαίνεται με τα στοιχεία Α Β Γ Δ Α στο σχετικό 


πρωτότυπο διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την αριθ. 
30009/1990 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 38,5 μ2 που αντιστοιχούν σε 31,87 μ2 του βα- 
ρυνόμενου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 1244,50 μ2 X 19,8% (ποσοστό εξ αδιαιρέ¬ 
του) = 247,40 μ2. 

β) Συντελεστής δόμησης: 1,555. 

γ) Ποσοστό κάλυψης: 28,90%. 

δ) Μέγιστο επιτρεπόμενο ύψος: 12,85 μ. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίμακα 1:100 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
αριθ. 30009/19 πράξη του και που αντίτυπά του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

1. Εγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του αριθ. 491/1988 τίτλου, στο όνομα Ιωάννη 
Λαμπρόπουλου, για το υπολειπόμενο και μη χρησιμοποιηθέν εμβαδόν 
22,13 μ2 (54,00 - 31,87 = 22,13 μ2) έκτων οποίων 10,50 μ2 από 
ισόγειο και 11,63 μ2 από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

σφραγίδα 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 31601/1272 (3) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου του Δήμου Μοσχάτου και καθορισμός ειδικών 
I όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
I το άρθρο 1 (παρ. 1 και 2) του Ν. 1772/1988 «τροποποίηση διατάξεων 
I του Ν. 1577/1985 «ΓΟΚ» και άλλες σχετικές διατάξεις» (Α’ 91). 

1 2. Τη Γ4δ/15883/1903/8.2.1988 κοινή απόφαση του Υπουργού 

Προεδρίας της Κυβέρνησης και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (Β’ 142). 

3. Την από 7.8.89 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Τη Φ.4732/982/10987/8.8.1989 Ένσταση του Οργανισμού 
Σχολικών Κτιρίων και τις από 21.12.1989 παρατηρήσεις της Δ/νσης 
Πολεοδομικού Σχεδιασμού στην ένσταση αυτή, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Μοσχάτου επί της οδού Αγ. Κων/νου 
στο Ο.Τ. 2 φερόμενο ως ιδιοκτησία του Οργανισμού Σχολικών Κτιρίων, 
όπως φαίνεται σημειωμένο με μαύρη διαγράμμιση στο σχετικό πρωτό¬ 
τυπο διάγραμμα σε κλίμ. 1:200, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την υπ’ αριθ. 31601/1990 
πράξη του, ακριβές αντίγραφο του οποίου αναρτάται στη Δ/νση Τοπο¬ 
γραφικών Εφαρμογών, Τμήμα Αρχείου Σχεδίων του Υπουργείου Περι¬ 
βάλλοντος, Χωροταξίας και Δημοσίων Έργων επί 20 τουλάχιστον ημέ¬ 
ρες από την επόμενη της δημοσίευσης της παρούσας στην Εφημερίδα 
της Κυβερνήσεως, για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
οκραίρεση, (αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Επιτρέπεται η ανέγερση νέων σχολικών κτιρίων στον ακάλυπτο 
του οικοπέδου του διατηρητέου κτιρίου, εφόσον με τον όγκο και τη διά¬ 
ταξή τους δεν παραβλάπτεται το διατηρητέο κτίριο μετά από έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5. Επιτρέπεται η κατεδάφιση των υπολοίπων ισόγειων κτισμάτων 
που βρίσκονται στον ακάλυπτο χώρο του οικοπέδου, όπως εγκρίθηκαν 
από την ΕΠΑΕ. 


6. Δεν επιτρέπεται η τοποθέτηση φωτεινών ή μη επιγ^ίάφών και δια¬ 
φημίσεων στο χαρακτηριζόμενο ως διατηρητέο κτίριο. 

7. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαρτίου 1990 

Ο ΥΠΟΥΡΓΟΣ 

ΚΩΝ. ΛΙΑΣΚΑΣ 

-♦- 

Αριθ. οικ. 32850/3167 (4) 

Επίσπευση από το Δημόσιο της εφαρμογής του σχεδίου πόλεως στο 
Δήμο Δραπετσώνας - Πειραιά. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το ρυμοτομικό σχέδιο Δήμου Δραπετσώνας, όπως έχει τροποποι¬ 
ηθεί δυνάμει της Φ.443138/2433/25.1.90 απόφασης του Νομάρχη 
Πειραιά (ΦΕΚ 122/Δ’/12.3.90). 

2. Τις διατάξεις του Ν.Δ. 17.7.23 «περί σχεδίων πόλεων, κωμών 
και οικισμών του Κράτους κ.λπ.» (ΦΕΚ 228/16.8.1923). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κ.λπ.» (ΦΕΚ 214/Α’/5.8.1977). 

4. Τις διατάξεις του Ν. 1558/85, άρθρο 23, «περί συστάσεως του 
ΥΠΕΧΩΔΕ». 

5. Το με αριθ. 2257/19.3.90 έγγραφο του Δήμου Δραπετσώνας - 
Πειραιά, αποφασίζουμε: 

1. Την επίσπευση από το δημόσιο της διανοίξεως των Ο.Τ. που περι¬ 
βάλλονται από τις οδούς Μ. Μπότσαρη, Βύρωνος, Νέστου, Ν. Βότση 
προς δημιουργία χώρου πρασίνου, σε εφαρμογή του παραπάνω διατάγ¬ 
ματος ρυμοτομίας, την οποία και χαρακτηρίζουμε επειγούσης ανάγκης. 

2. Την κατάρτιση των στοιχείων προδικασίας που προβλέπονται από 
το άρθρο 5 του Ν. 653/77, για να κινηθεί η δίκη καθορισμού των απο¬ 
ζημιώσεων για τις ιδιοκτησίες που ρυμοτομούνται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1990 

Ο ΥΠΟΥΡΓΟΣ 

ΚΩΝ. ΛΙΑΣΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


